
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00048/2014-04
31.10.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 31.10.2014. године, донела је

О Д Л У К У

о акредитацији студијског програма
Утврђује се да УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, ПИБ: 101014582, Матични број: 07009283,  испуњава прописане стандарде за акредитацију студијског програма ОАС4 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука и то за 160 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, је дана 13.01.2014. године поднела захтев за акредитацију студијског програма ОАС4 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука под бројем 612-00-00048/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА  за студијски програм ОАС4 - ФИЗИЧКО ВАСПИТАЊЕ И СПОРТ  у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма, са следећим образложењем.
Студијски програм садржи све законом предвиђене елементе и има законом предвиђени број ЕСПБ бодова. Назив дипломе дипломирани професор физичког васпитања и спорта је у складу са Листом звања коју је утврдио Национални савет за високо образовање. Студијски програм је прихваћен од стране Сената Универзитета у Београду 16.10. 2013. године. 
Основни квантитативни подаци о програму су:

1. Трајање програма= 4 године (8семестара) 
2. Број ЕСПБ бодова=240 
3. Број студената који се уписује на прву годину= 160
4. Просечан број часова активне наставе недељно по години= 

	 предавања + вежбе + ДОН + СИР = укупно, ЕСПБ

	19.00 +  8.00 +  0.00( +  0.00) = 27.00, 31.00

	16.50 +  5.50 +  0.00( +  0.00) = 22.00, 29.00

	19.00 +  8.67 +  0.00( +  0.00) = 27.67, 32.00

	13.00 + 11.00 +  0.00( +  0.00) = 24.00, 28.00

	15.50 + 14.00 +  0.00( +  5.00) = 29.50, 32.00

	13.00 + 12.00 +  0.00( + 13.00) = 25.00, 28.00

	17.00 + 10.00 +  0.00( +  7.00) = 27.00, 34.00

	10.00 + 11.00 +  0.00( +  1.00) = 21.00, 26.00

	19.00 +  8.00 +  0.00( +  0.00) = 27.00, 31.00

	16.50 +  5.50 +  0.00( +  0.00) = 22.00, 29.00

	19.00 +  8.67 +  0.00( +  0.00) = 27.67, 32.00

	13.00 + 11.00 +  0.00( +  0.00) = 24.00, 28.00

	15.50 + 14.00 +  0.00( +  5.00) = 29.50, 32.00


5. Проценти предмета по категоријама =  академско-општеобразовни 15,89, теоријско-методолошки= 17,16, научно-стручни=31,29 и стручно-апликативни= 35,65

6. Проценат изборности на програму= 20%    
7. Број наставника на студијском програму= 45
      Број наставника са пуним радним временом =42 
            Број наставника са непуним радним временом= 3  
8. Број сарадника на студијском програму= 18
Број сарадника са пуним радним временом= 18 
9. Просечно оптерећење наставника на програму=2,72 
10. Просечно оптерећење наставника на установи= 5,59 
11. Просечно оптерећење сарадника на програму=4,53 
12. Просечно оптерећење сарадника на установи= 8,26 
13. Проценат наставе на програму коју држе наставници са пуним радним временом=95,71% 
14. Број библиотечких јединица релевантних за студијски програм= 198  
15. Бруто простор у установи= 26.511 м2
16. Број чланова комисије за контролу квалитета = 8
Стандард 1: Структура студијског програма

Из описа стандарда и прилога се констатује  да студијски програм основних академских студија - Физичко  васпитање и спорт, има све законом предвиђене елементе. Завршетком овог студијског програма остварује се 240 ЕСПБ бодова, односно по 60 за сваку годину студија. Назив дипломе је дипломирани професор физичког васпитања и спорта у складу је са листом звања коју утврђује Национални савет за високо образовање.

Стандард 2: Сврха студијског програма
Студијски програм основних академских студија Физичко васпитање и спорт има за сврху: школовање наставника физичког васпитања и спорта; стицање знања која су у функцији оспособљавања за рад у образовању и васпитању у подручју физичког васпитања, а у складу са циљевима образовања и васпитања.
Сврха студијског програма је у потпуности у складу са основним задацима и циљевима Факултета спорта и физичког васпитања. Наставни садржаји који се изучавају у оквиру студијског програма усклађени су са генералном мисијом и циљевима Факултета спорта и физичког васпитања у стварању модерних, компетентних и самосталних стручњака у области физичког васпитања, спорта и рекреације, а у складу са потребама друштвене заједнице.

Стандард 3: Циљеви студијског програма

Циљеви студијског програма произлазе из сагледавања стања науке и струке код нас, као и потребе за обезбеђивањем научног и стручног кадра у области физичког васпитања и спорта. Циљеви студијског програма су  јасно дефинисани. Наведено је више добро дефинисаних циљева. Из описа циљева студијског програма може се закључити да циљеви студијског програма укључују стицање одговарајућих компетенција и вештина.

Стандард 4: Компетенције дипломираних студената

Из описа овог стандарда закључује се да су наведене одређене опште и предметно специфичне способности, из области науке и праксе у физичком васпитању, које ће студенти стећи савладавањем овог студијског програма. 
Стандард 5: Курикулум

Струтура курикулума студијског програма обухвата распоред предмета по семестрима и годинама студија. Дефинисан је фонд часова активне наставе за све предмете, наведен фонд часова активне наставе по сместрима и на годинама студија на недељном нивоу. Утврђен је одговарајући број од 60 ЕСПБ бодова на нивоу свих година студија и 240 на нивоу студијског програма.  
Курикулум студијског програма има укупно 38 обавезних (30 једносемсетралних и 8 двосеместралних – од којих су три обавезни предмети) и 17 изборних предмета (од којих су три двосеместрална). Студент треба да положи испите из 48 предмета, укључујући и стручнo-педагошку праксу унутар предмета, и завршни рад.  Поред тога у Књизи предмета дате су и детаљне спецификације предмета. Опис предмета садржи назив предмета, имена наставника и сарадника, статус предмета, шифру премета, број ЕСПБ бодова, семестар, недељни и годишњи фонд часова.
Од укупног броја ЕСПБ бодова на студијском програму академско-општеобразовни предмети се вреднују са 43 бода (15,89%),  теоријско-методолошки са 58 бодовa (17,16%), научно-стручни са 89 бодова (31,29%), стручно-апликативни са 94 бодова (35,65%) и завршни рад 3 бода, а изборни предмети се вреднују са 48 бодова (20%), што је у складу са стандардима. Студенти имају најмање 36 ЕСПБ бодова из психолошких, педагошких и методичких дисциплина и методичке праксе.
Детаљне спецификације предмета дате су у Књизи предмета Факултета спорта и физичког васпитања – Основне академске студије физичког васпитања. У Књизи предмета дате су и детаљне спецификације стручне праксе. Опис предмета садржи назив предмета, имена наставника и сарадника, статус предмета, шифру премета, број ЕСПБ бодова, семестар, недељни и годишњи фонд часова.
Стандард 6:  Квалитет, савременост и међународна усаглашеност студијског програма

Студијски програм Физичко васпитање и спорт пружа студентима најновија теоријска, научна и стручна сазнања из области физичког васпитања, спорта и рекреације, уважавајући трендове у свету.
На основу увида у друге предложене програме студија на факултету, може  да се закључи да је програм  усаглашен са другим програмима на овој установи.
Ради усклађивања са европским системом образовања, извршене су анализе студијских програма - наставних планова и програма и организације следећих европских факултета:

· Universidad Europea de Madrid, Bachelor´s Degree in Sports Science
· University of Thesaly, Bachelor´s Degree in Sports Science
· Nacional Sports Academy Vasil Levski, Sofia, Bachelor´s Degree in Sports Science 
Стандард 7: Упис студената

На студијски програм, Факултет уписује 160 студената. Упис наведеног броја студената омогућава да се за овај број студената обезбеде квалитетни услови студирања.
Кандидати који конкуришу за упис на студијски програм, полажу пријемни испит за проверу склоности и способности, који се састоји из теста информисаности о спорту и физичком васпитању, процени специфичних моторичких способности у води, процени специфичних моторичких способности са лоптом, процени општих моторичких способности и процени осећаја за покрет и ритам и проверу музикалности.

Стандард 8: Оцењивање и напредовање студената

На основу анализе структуре студијског програма и спецификације свих предмета закључује се да студенти полагањем испита стичу одређени број ЕСПБ бодова. Сваки предмет у студијском програму има одређени број ЕСПБ бодова који студент остварује када положи испит. Број ЕСПБ бодова за сваки појединачни предмет је одређен на основу укупног ангажовања студента током савладавања тог предмета и то применом унапред прихваћене и јединствене методологије за све предмете и све програме Факултета. 
Прегледом  спецификација предмета види се да се успешност студената у савлађивању предмета током наставе прати и изражава бројем поена. Стицање поена је предвиђено кроз рад у настави испуњавањем предиспитних обавеза и њихов број се креће између 30 и највише 70 поена колико је стандардима и дефинисано.  
Начин стицања поена током наставе укључује број поена које студент стиче по основу сваке појединачне врсте активности на настави или реализације сваке предиспитне обавезе. Сваки појединачни предмет на програму има, такође јасан и унапред објављен начин стицања поена за завршни испит. Конкретни подаци о овоме су дати у опису предмета у Књизи предмета.

Стандард 9:  Наставно особље

На овом студијском програму ангажовано је 45 наставникa (42 са пуним радним временом и 3 са непуним радним временом).Укупан фонд часова предавања на студијском програму је 1846,5 часова. Са становишта оптерећења свих наставника на недељном нивоу то износи 71,5 часoва, из чега произлази да је за извођење наставе потребно 11,92 наставника на овом студијском програму. Просечно недељно оптерећење наставника на студијском програму износи 2,72 часова недељно. Наставници ангажовани са пуним радним временом у установи изводе 95,71% активне наставе.

Годишњи фонд часова вежби је 1221,4. Оптерећење свих сарадника на недељном нивоу је 183,5 часова. На Факултету ради 18 сарадника са пуним радним временом и 29 наставника који поред предавања изводе и вежбе.  Просечно недељно оптерећење сарадника на овом студијском програму је 4,53 часова недељно.
Научне, стручне и педагошке квалификације наставника одговарају научним областима за које су изабрани и нивоу њихових задужења. Подаци о наставницима су јавно доступни, објављени су на сајту Факултета и у Књизи наставника. 
За овај студијски програм планиран је упис 160 студената.  Величина група за предавања и вежбе одговара стандардима.
Стандард 10 Организациона и материјална средства

Из описа стандарда и табеле 10.1 види се да је Факултет обезбедио простор и опрему неопходну за квалитетно извођење свих облика наставе према захтевима стандарда. Факултет укупно има на располагању 26511,07 м2 простора за извођење наставе. Установа је обезбедила довољно простора за наставнике и сараднике, укупне површине 2571м2.

Факултет има довољан број амфитеатара, учионица, лабораторија, библиотеку, читаоницу, рачунски центар и учионицу, као и специјализоване просторе и опрему, који задовољавају стандарде за квалитетно извођење наставе.
За потребе извођења наставе установа располаже се са одговарајућом информатичком опремом, модерним наставним средствима и учионичким намештајем. За овај студијски програм обезбеђено је знатно више од 100 библиотечких јединица. Библиотека и скриптарница су снабдевене уџбеницима из свих предмета. Библиотека има читаоницу са 16 компјутера повезаних на Интернет.
На основу Табеле 10.5 види се покривеност обавезних предмета одговарајућом уџбеничком литературом. Из података у овој табели, али и на основу табела наведених у претходном ставу, закључује се да је установа обезбедила покривеност предмета одговарајућом уџбеничком литературом.

Стандард 11 Контрола квалитета
Квалитет студијског програма се прати кроз годишње извештаје о самовредновању (2010/2011 и 2011/2012) и периодичне извештаје о самовредновању и контроли квалитета. Формиране су радне групе за измене курикулума, анализу кадрова и анкета. Формулисане су четири врсте упитника о квалитету рада на студијским програмима: за студенте који сада студирају, студенте који су завршили факултет, за послодавце, за наставнике и сараднике.
Из описа стандарда констатује се да је обезбеђено учешће студената у Кoмисији за квалитет  и њихово активно учешће у процесу самовредновања и контроли квалитета. Прикупљени су подаци о студијским програмима и пролазности студената. Урађена је SWOT анализа и дати су предлози мера и активности за унапређење квалитета студијских програма, које су уграђене у план рада за наредни период.

Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕЗИТЕТ У БЕОГРАДУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у БЛАГОЈА ПАРОВИЋА 156, БЕОГРАД, ПИБ: 101014582, Матични број: 07009283, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  ОАС4 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука и то за 160 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

